Diari Oficial de la Generalitat Valenciana


Sumari del DOGV 4268, del 11-06-2002 (2002/5977)

Notificació al senyor Julen Ansó Celayeta.
------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5977


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Julen Ansó Celayeta. [2002/M5977]
  
Atés que no s'ha pogut realitzar la notificació al senyor Julen Ansó Celayeta, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i en aplicació del que disposa l'article esmentat, es publica el text íntegre de l'escrit de requeriment del Servici d'Administració del Transport de la Direcció General de Transports de la Conselleria d'Obres Públiques, Urbanisme i Transports de la Generalitat Valenciana:
  
«En relació amb la sol·licitud d'expedició del títol de capacitació professional presentada per vosté el 17.09.2001 i amb la documentació tramesa a esta Direcció General de Transports per mitjà d'un escrit de 10.12.2001 (registre d'entrada 17.12.2001), ha de concloure's que esta no acredita suficientment els requisits exigits en l'Orde de 16 de setembre de 1999, reguladora del procediment de realització de les proves per a la obtenció del certificat de capacitació professional per a transport interior i internacional de mercaderies.
  
En la citada orde s'exigix, per a poder concórrer a les proves, que els sol·licitants acrediten la residència habitual en territori de la Comunitat Valenciana i es presumix que així succeïx si el domicili que consta en el DNI correspon a la Comunitat Valenciana.
  
En cas que el domicili que figura en el DNI corresponga a un lloc diferent de la Comunitat Valenciana cal admetre la participació en la prova si, per mitjà d'un certificat d'empadronament, s'acredita haver tingut domicili en la Comunitat Valenciana almenys 185 dies naturals de l'últim any, comptadors des del dia de l'acabament del termini de presentació de sol·licituds.
  
De l'examen de tota la documentació per vosté aportada, es desprén:
  
Que en la còpia del DNI presentada el 20.10.2000 per a participar en les proves que es fan realitzar amb data 18.11.2000 figurava domicili a Llutxent (València). La data d'expedició que figurava en l'esmentat document és el 22.09.1997.
  
Que en la còpia del DNI tramesa el 20.09.2001 per a acompanyar a la sol·licitud de l'expedició del títol de capacitació consta domicili en la localitat de Oitz (Navarra). La data d'expedició que apareix en eixe DNI és, curiosament, també el dia 22.09.1997.
  
Que en la documentació tramesa el dia 10.12.2001 (registre de entrada 17.12.2001) consta còpia confrontada per l'Ajuntament de Torrent del DNI, el domicili del qual és el de Navarra, i dos certificats d'empadronament de l'Ajuntament de Torrent, del 28.09.2000 i 10.12.2001, que acrediten residència en Monte-Vedat (Torrent) en la citada data, però no acrediten que tal residència fóra permanent durant els 185 dies naturals anteriors al dia 20.10.2000, que era l'últim dia de termini de presentació de sol·licituds per a les proves de capacitació.
  
En conseqüència, se li atorga un termini de 10 dies des de la recepció del present escrit per a justificar satisfactòriament els següents punts:
  
Certificat d'empadronament original acreditatiu d'haver tingut el domicili en la Comunitat Valenciana durant almenys 185 dies naturals anteriors al dia 20.10.2000.
  
Justificació satistactòria del fet d'haver aportat dues còpies del DNI, amb la mateixa data d'expedició (el 22.09.1997) però amb diferents domicilis en cada cas.
  
D'acord amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques, i del Procediment Administratiu Comú, si transcorregut el termini indicat no aporta el que se li ha sol·licitat se li considerarà que ha desistit de la sol·licitud.
  
Al mateix temps i en el cas de la no-justificació del que se li ha requerit es considerarà que la prova de capacitació no ha sigut superada per incompliment del requisit de residència, atés que s'ha aportat documentació que no acredita el compliment de tots els requisits».
  
La qual cosa es publica perquè tinga els efectes de la notificació regulats en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques, i del Procediment Administratiu Comú modificada per Llei 4/1999, de 13 de gener.